
שאלות ותשובות קול קורא 25/8.2026
למחקר בנושא "השפעת רפורמת הגפ"ן הרשותי על יחסי הגומלין בין משרד החינוך, הרשות המקומית והמוסד החינוכי"

	הפנייה
	שאלה
	תשובה

	סעיף 5 (רקע), תת-סעיף "דגשים מתודולוגיים"
	בקול הקורא מצוין כי בהתאם לאישורים הרלוונטיים תתאפשר עבודה בחדר המחקר של משרד החינוך לצורך שימוש בנתונים מינהליים.
אילו נתונים מינהליים הנוגעים לגפ״ן הרשותי צפויים להיות זמינים לחוקרים, באיזו רמת ניתוח ולאילו שנות לימוד.
בפרט, האם קיימים נתונים ברמת הרשות וברמת בית הספר בנוגע ל:
1. הקצאת התקציב
1. שיעור השתתפות הרשות (מאצ׳ינג)
1. תכנון מול ביצוע
1. שיעור ניצול התקציב
1. סלים ומסלולים
1. המענים שנבחרו
בנוסף, האם קיימים נתונים מתקופה שקדמה לרפורמה לגבי תקציבים או מענים מקבילים, שניתן יהיה לקשר לנתוני הרשות או המוסד החינוכי?

	הנתונים קיימים ויהיו קיימים עבור החוקרים בחדר מחקר, בכפוף לאישור הבקשה ועמידה בקריטריונים.

	סעיף 7.3, תת-סעיף 7.3 (פסקה ד'2)(iv) (אתגר השגת היענות)
	כיצד מתוכננת ההתמודדות עם האתגר התפעולי של השגת היענות מספקת של תלמידים, עובדי הוראה והורים לצורך השגת מדגם מייצג במחקר, והאם משרד החינוך יסייע בגיוס המשתתפים?
	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	סעיף 4 לקול הקורא ונספח ב' (תקציב)
	האם יסכים המשרד לבצע התאמות והבהרות בקול הקורא ובחוזה בנוגע להגדלת תקציב המחקר המרבי על מנת שתהיה הלימה בין התקציב למורכבות ודרישות המחקר?
	יישאר ללא שינוי

	סעיף 12 לקול הקורא וסעיף 7 לנספח 1
	האם יסכים המשרד לבצע התאמות בקול הקורא ובחוזה בנוגע לסמכויות שינוי וביטול המחקר והגדרת תפקידה של הוועדה המלווה?
	יישאר ללא שינוי

	סעיף 4.1 (תקציב מקסימלי 600,000 ₪ ל-4 שנים). 
סעיף 5 ופרק הדגשים המתודולוגיים

	המחקר נדרש לבחון בו-זמנית את רמת המטה, המחוז, הרשות המקומית ובתי הספר, תוך שילוב נתונים ממספר שכבות מערכתיות ומספר מגזרים ורשויות.
קיים פער מסוים בין היקף המחקר הנדרש לבין התקציב המקסימלי שאושר. מומלץ לבחון האם היקף הנתונים והמדגם הצפוי אכן ניתן לביצוע במסגרת התקציב

	ישאר ללא שינוי

	
	הקול הקורא מניח שימוש בנתונים מערכתיים ומינהליים, ומציין כי ככל שיידרש תתאפשר עבודה בחדר המחקר של משרד החינוך. 
נבקש הבהרה לגבי:
· אילו בסיסי נתונים יועמדו לרשות החוקרים;
· מועד קבלת הגישה;
· תנאי העבודה בחדר המחקר;
· אפשרות לשלב נתוני רשויות מקומיות עם נתוני המשרד. 

	יקבע לאחר הזכיה ובהתאם לנתונים שידרשו במסגרת המחקר. הנתונים יוכלו להיות קיימים עבור החוקרים בחדר מחקר, בכפוף לאישור הבקשה ועמידה בקריטריונים.

	סעיף 5 ופרק הדגשים המתודולוגיים

	1. אלו נתונים מנהליים הנוגעים לרפורמת גפ"ן צפויים להיות זמינים לחוקרים במסגרת המחקר ובאיזו רמת פירוט (רשות, מושס חינוכי, תכנית/מענה) 
2. עבור אלו שנות לימוד זמינים נתונים אלה?
3. אלו נתונים מנהליים נוספים של משרד החינוך, ובפרט מדדים הנוגעים לאיכות חינוכית, צפויים להיות זמינים לחוקרים לצורך המחקר, והאם תתאפשר הצלבתם עם נתנוי גפ"ן ברמת הרשות ו/או מוסד החינוך?
	יקבע לאחר הזכיה ובהתאם לנתונים שידרשו במסגרת המחקר. הנתונים יוכלו להיות קיימים עבור החוקרים בחדר מחקר, בכפוף לאישור הבקשה ועמידה בקריטריונים.

	סעיפים:
· 12.3-12.4 בקול הקורא. 
· 4(ו)-4(ז), 7(ג)-7(ד) בהסכם. 

	המשרד רשאי:
· לבצע רק חלק ממרכיבי המחקר;
· לשנות את תוכנית העבודה;
· לצמצם או להפסיק את המחקר במהלך הביצוע
נבקש  להבהיר כי שינוי מהותי בהיקף המחקר יחייב גם בחינה מחודשת של התקציב ושל התחייבויות המוסד.

	שינוי מהותי בהיקף המחקר יחייב גם בחינה מחודשת של התקציב ושל התחייבויות המוסד.


	סעיף 5 לקול הקורא
	משרד החינוך מציין כי יאפשר גישה לנתונים מינהליים ולנתוני מערכת הגפ״ן בחדר מחקר. הצלחת המחקר תלויה בפועל בהיקף ובמועד קבלת הנתונים. 
נבקש לקבל הבהרה לגבי:
· סוגי המאגרים שיועמדו לרשות החוקרים;
· מועד קבלת הגישה;
· מגבלות שימוש בנתונים;
· אפשרות חיבור מאגרי מידע נוספים.

	יקבע לאחר הזכיה ובהתאם לנתונים שידרשו במסגרת המחקר

	סעיפים:
· 7(ג)-7(ד) 
· 15(ב)-15(ד) 

	המשרד רשאי להפסיק את המחקר ואף להביא לסיום ההתקשרות במהלך השנה הראשונה. במקרה כזה משולם בדרך כלל החלק היחסי של העבודה שבוצעה בלבד.
נבקש הבהרה שהמוסד יהיה זכאי גם להחזר התחייבויות והוצאות בלתי ניתנות לביטול שנלקחו לצורך ביצוע המחקר.

	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.


	סעיפים:
· 9(ב)(3). 
· 9(ב)(4). 

	כל פרסום של ממצאי המחקר, לרבות כנסים, מאמרים, מדיה ורשתות חברתיות, כפוף לעדכון ואישור מלווה הביצוע ולתיאום עם דוברות משרד החינוך. 
נבקש להבהיר כי מדובר בתיאום מנהלי בלבד וכי אין בכך כדי לפגוע בחופש האקדמי או לאפשר למשרד למנוע פרסום ממצאים מדעיים.

	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	7(ב) להסכם. 

	נדרש אישור הוועדה המלווה לגבי:
· שיטת הדגימה;
· כלי המחקר;
· השלמת איסוף הנתונים;
· תוכנית עיבוד הנתונים;
· דוחות ביניים;
· הדוח הסופי
נבקש  להבהיר כי מדובר במנגנון ליווי מקצועי ולא במעורבות בהחלטות מדעיות של צוות המחקר.

	ישאר ללא שינוי

	7(ו) להסכם
	איחור בדוח ביניים ללא אישור מראש גורר הפחתה של 1% מתקציב המחקר עבור כל חודש איחור
נבקש לקבוע מנגנון המאפשר מתן ארכה במקרים חריגים לפני הפעלת ההפחתה התקציבית
	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	סעיף: 7.3(ד)(2)(iv) בקול הקורא
	המשרד מבהיר כי לא יספק סיוע בגיוס משתתפים או בהשגת היענות למחקר. 
נבקש להבהיר כי במחקר הכולל רשויות מקומיות, מנהלי בתי ספר, עובדי הוראה ובעלי תפקידים רבים, מדובר בסיכון תפעולי משמעותי.

	על החוקרים להציע דרכים להתמודד עם אתגר מתודולוגי זה. בנוסף, גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	
	נבקש לדחות את מועד ההגשה ל 12.10  וזאת לאור העובדה כי מועד ההגשה קרוב לחזרה מפגרת סוכות – והגשת ההצעה כרוכה בהוצאת שליח לתיבת המכרזים
	ישאר ללא שינוי

	סעיף 2 (מועד הגשת ההצעות), תת-סעיף 2.1; סעיף 7 (מבנה ותכולת ההצעה), תת-סעיף 7.2; וסעיף 12 לקולות הקוראים
	האם יסכים המשרד לדחות את מועדי הגשת ההצעות שנקבעו ל-6-7.10.2026 למועד מאוחר יותר (החל מה-12.10.2026) בשל פגרת חג הסוכות.
והאם תתאפשר הגשת הצעות אלקטרונית (במייל) בלבד במקום עותקים קשיחים ותקן אחסון נייד לתיבת המכרזים?
	לא ניתן להאריך את מועד הגשת ההצעות



לא תתאפשר הגשת הצעות אלקטרוניות

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים



.
	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳
	נבקש להבהיר כי האחריות לפי נספח זה מוטלת על המוסד, ולא על החוקר באופן אישי, ותחול בהתאם להוראות האחריות והשיפוי שבהסכם ולפי דין, במקרה של מעשה או מחדל רשלני של המוסד או מי מטעמו.
	ישאר ללא שינוי

	
	האם יש מגבלה למספר קולות קוראים אליו יכול חוקר לגשת (כחוקר ראשי מוביל ו/או כשותף)
	אין מגבלה





בברכה,

 	אורנה מיטמיגר 
מנהלת האגף




